Kombe la Dunia la FIFA 2014

Kombe la Dunia la FIFA  2014 ilikuwa ni mashindano ya 20 ya Kombe la Dunia la FIFA, michuano inayofanyika kila baada ya miaka minne kwa timu za taifa za wanaume. Mashindano hayo yalifanyika nchini Brazili kuanzia 12 Juni hadi 13 Julai 2014, baada ya nchi hiyo kupewa haki ya kuwa mwenyeji wa mashindano mnamo 2007. Hii ilikuwa mara ya pili kwa Brazili kuandaa mashindano hayo, mara ya kwanza ikiwa 1950, na mara ya tano kufanyika katika bara la Amerika Kusini.

Timu 31 za taifa zilifuzu kupitia hatua za mchujo kujiunga na nchi mwenyeji katika mashindano (ikiwa Bosnia na Herzegovina ndiyo timu pekee iliyoshiriki kwa mara ya kwanza). Jumla ya mechi 64 zilichezwa katika viwanja 12 vilivyoko kwenye miji 12 tofauti nchini Brazili. Kwa mara ya kwanza katika historia ya fainali za Kombe la Dunia, waamuzi walitumia teknolojia ya mstari wa goli (goal-line technology) pamoja na sprei maalum ya kufutika (vanishing spray) inayotumika kuweka alama kwa mipira ya adhabu ndogo (free kicks). 

Tamasha la mashabiki wa FIFA (FIFA Fan Fests) katika kila mji mwenyeji lilivutia jumla ya watu milioni 5, na nchi hiyo ilipokea wageni milioni 1 kutoka nchi 202. Hispania, waliokuwa mabingwa watetezi, walitolewa katika hatua ya makundi. Nchi mwenyeji Brazili, ambayo ilikuwa imeshinda Kombe la Shirikisho la FIFA mnamo 2013, ilifungwa na Ujerumani mabao 7–1 katika nusu fainali na hatimaye kumaliza katika nafasi ya nne. 

Katika mchezo wa fainali, Ujerumani iliifunga Argentina bao 1–0 baada ya dakika za nyongeza, kufuatia goli la shuti lililofungwa na Mario Götze katika dakika ya 113 ya mchezo, na hivyo kushinda kombe hilo na kujihakikishia taji la dunia kwa mara ya nne.  Hii ilikuwa ni mara ya kwanza kwa Ujerumani kushinda tangu kuungana kwake mnamo 1990, mwaka ambao (ikiwa kama Ujerumani Magharibi) pia ilishinda dhidi ya  Argentina kwa matokeo yale yale ya 1–0 ndani ya dakika 90 katika fainali ya Kombe la Dunia la FIFA 1990. Ushindi huo ulikuwa ni wa kwanza kwa Ujerumani katika mashindano makubwa tangu mashindano ya UEFA ya Mataifa ya Ulaya mnamo 1996. Hivyo Ujerumani ikawa timu ya kwanza ya Ulaya kushinda Kombe la Dunia lililofanyika katika Bara la Amerika. Matokeo hayo pia yalionyesha kuwa hii ilikuwa mara ya tatu mfululizo kwa timu kutoka Ulaya kushinda taji la dunia, baada ya Italia mnamo 2006 na Hispania mwaka 2010, rekodi ya kipekee iliyodumishwa na Ufaransa miaka minne baadae.

Timu zilizoshiriki

Baada ya mechi za kufuzu zilizochezwa kati ya Juni 2011 na Novemba 2013, timu 32 zilifuzu kushiriki katika fainali za Kombe la Dunia 2014. Kati ya timu hizo, ishirini na nne zilikuwa zimerudi kushiriki baada ya kuwa sehemu ya Kombe la Dunia la FIFA 2010. Bosnia na Herzegovina ndiyo timu pekee iliyokuwa ikishiriki kwa mara ya kwanza katika historia ya mashindano ya Kombe la Dunia.

Kolombia ilifuzu baada ya kukosa mashindano hayo kwa miaka 16, huku Ubelgiji na Urusi zikirudi baada ya kukosekana kwa miaka 12. Paraguay haikufanikiwa kufuzu kwa mara ya kwanza tangu mwaka 1994. Aidha, hili lilikuwa Kombe la Dunia la kwanza katika kipindi cha miaka 32 bila kuwa na mwakilishi yeyote kutoka nchi za Kaskazini mwa Ulaya (Nordic countries). Iran, Costa Rica, Ecuador, na Croatia zilirudi kushiriki baada ya kukosa nafasi mwaka 2010. Timu iliyokuwa na nafasi ya juu zaidi katika viwango vya FIFA lakini haikufuzu ilikuwa Ukraini (iliyokuwa nafasi ya 16), ilhali timu iliyokuwa na nafasi ya chini zaidi iliyo fanikiwa kufuzu ilikuwa Australia (iliyokuwa nafasi ya 62). 

Timu zilizoorodheshwa kushiriki mashindano kulingana na viwango vya FIFA mnamo Juni 2014.  Nchi  Shirikisho  Nafasi 1    UEFA  1 2    UEFA  2 3   (mwenyeji) CONMEBOL  3 4    UEFA  4 5    CONMEBOL  5 6    UEFA  6 7    CONMEBOL  7 8    CONMEBOL  8 9    UEFA  9 10    UEFA  10 11    UEFA  11 12    UEFA  12 13    CONCACAF  13 14    CONMEBOL  14 15    UEFA  15 16   UEFA  17 17    UEFA  18 18    UEFA  19 19   CONCACAF  20 20    UEFA  21 21    CAF  22 22    CAF  23 23    CONMEBOL  26 24    CONCACAF  28 25    CONCACAF  33 26    CAF  37 27    AFC  43 28    CAF  44 29    AFC  46 30    CAF  56 31    AFC  57 32    AFC  62

 Waamuzi (Marefa) 
Mnamo Machi 2013, FIFA ilichapisha orodha ya waamuzi 52 waliotakiwa kushiriki katika maamuzi ya mshindano, ambapo kila mmoja aliunganishwa na wamuuzi wasaidizi wawili kulingana na uraia wao, kutoka katika mashirikisho yote sita ya mpira wa miguu duniani.

Yuichi Nishimura kutoka shirikisho la mpira wa miguu nchini Japani alikuwa mwamuzi wa mechi ya ufunguzi, na Nicola Rizzoli kutoka shirikisho la mpira wa miguu nchini Italia alikuwa mwamuzi wa mechi ya fainali.

 Makundi 
Timu 32 zilizoshiriki ziligawanywa katika makundi manane.

Kundi AKundi BKundi CKundi DKundi EKundi FKundi GKundi H

 Viwanja 
Viwanja 12 (saba vipya na vitano vilivyokarabatiwa) katika miji 12 vilichaguliwa kwa ajili ya mashindano hayo. Viwanja hivyo vilihusisha maeneo yote ya miji mikubwa nchini Brazili kwa uwiano bora zaidi wa uenyeji ikilinganishwa na mashindano ya Kombe la Dunia la FIFA 1950 yaliyofanyika nchini humo.
Rio de JaneiroBrasíliaSão PauloFortalezaUwanja wa michezo wa MaracanãUwanja wa Taifa Mané GarrinchaUwanja wa michezo wa Corinthians Uwanja wa michezo wa CastelãoUwezo: 78,838Uwezo: 72,788Uwezo: 63,321Uwezo: 60,348200x200px200x200px200x200px200x200pxBelo Horizonte  SalvadorUwanja wa michezo wa MineirãoUwanja wa michezo wa Fonte NovaUwezo: 62,160Uwezo: 51,708200px200pxPorto AlegreRecifeUwanja wa michezo wa Beira-RioUwanja wa michezo wa PernambucoUwezo: 51,000Uwezo: 45,440200px200x200pxCuiabáManausNatalCuritibaUwanja wa michezo wa PantanalUwanja wa michezo wa AmazôniaUwanja wa michezo wa DunasUwanja wa michezo wa BaixadaUwezo: 42,788Uwezo: 44,300Uwezo: 42,000Uwezo: 42,000200px200px200x200px200x200px

Marejeo

Jamii: Wiki Loves Sports 2025
Jamii:Mpira wa Miguu
Jamii:FIFA
Jamii:Kombe la Dunia la FIFA